CELEX: 32021R2002
Language: hr
Date: 2021-11-15 00:00:00
Title: Uredba Vijeća (EU) 2021/2002 od 15. studenog 2021. o izmjeni Uredbe (EU) 2021/90 o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru

17.11.2021   
               
               
                  HR
               
               
                  Službeni list Europske unije
               
               
                  L 407/1
               
            
         UREDBA VIJEĆA (EU) 2021/2002
         od 15. studenog 2021.
         o izmjeni Uredbe (EU) 2021/90 o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Uredbom Vijeća (EU) 2021/90 (1) utvrđuju se ribolovne mogućnosti za 2021. za riblje stokove i skupine ribljih stokova koje se primjenjuju u Sredozemnom i Crnome moru. Tom uredbom u pravu Unije provodi se višegodišnji plan upravljanja rombom kvrgašem u Crnome moru (geografsko potpodručje 29) koji je donesen Preporukom GFCM/41/2017/4 Opće komisije za ribarstvo Sredozemlja (GFCM), kako je izmijenjena Preporukom GFCM/43/2019/3 GFCM-a.
                  
               
                     (2)
                  
                  
                     Na 44. godišnjem sastanku GFCM-a 2021. donesena je odluka prema kojoj je u 2020. Europska unija nedovoljno iskoristila kvotu za romba kvrgaša te se s obzirom na izvanrednu situaciju uzrokovanu pandemijom bolesti COVID-19 odobrava prijenos neiskorištene kvote. Odluku GFCM-a trebalo bi provesti u pravu Unije.
                  
               
                     (3)
                  
                  
                     Raspodjelu ribolovnih mogućnosti u Crnome moru utvrđenu Uredbom (EU) 2021/90 trebalo bi stoga izmijeniti kako bi se uzele u obzir prilagodbe kvota Unije koje je utvrdio GFCM. Raspodjelu ribolovnih mogućnosti koje su posljedica nedovoljne iskorištenosti trebalo bi provoditi prema doprinosu svake države članice toj nedovoljnoj iskorištenosti, ne mijenjajući ključ raspodjele utvrđen Uredbom (EU) 2021/90 o godišnjoj raspodjeli ukupnih dopuštenih ulova (TAC-ovi).
                  
               
                     (4)
                  
                  
                     Uredbu (EU) 2021/90 trebalo bi stoga na odgovarajući način izmijeniti.
                  
               
                     (5)
                  
                  
                     Ograničenja ulova predviđena Uredbom (EU) 2021/90 primjenjuju se od 1. siječnja 2021. Stoga bi odredbe uvedene ovom Uredbom koje se odnose na ta ograničenja ulova trebale stupiti na snagu što prije te se retroaktivno primjenjivati od 1. siječnja 2021. Takva retroaktivna primjena ne utječe na načela pravne sigurnosti i zaštite opravdanih očekivanja jer su dotične ribolovne mogućnosti povećane i još nisu iscrpljene. Zbog hitnosti ova bi Uredba trebala stupiti na snagu odmah nakon objave,
                  
               DONIJELO JE OVU UREDBU:
         
            Članak 1.
            Izmjena Uredbe (EU) 2021/90
            Prilog VII. Uredbi (EU) 2021/90 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. studenog 2021.
            
               
                  Za Vijeće
               
               
                  Predsjednik
               
               J. PODGORŠEK
            
         
         
            (1)  Uredba Vijeća (EU) 2021/90 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru (SL L 31, 29.1.2021., str. 1.).
      
      
         
            PRILOG
            U Prilogu VII. Uredbi (EU) 2021/90 tablica s ribolovnim mogućnostima za romba u vodama Unije u Crnome moru zamjenjuje se sljedećim:
            
               
                           „Vrsta:
                        
                        
                           Romb kvrgaš
                        
                        
                           Zona:
                        
                        
                           Vode Unije u Crnome moru na geografskom potpodručju GFCM-a 29
                        
                     
                           
                              Scophthalmus maximus
                           
                        
                        
                           (TUR/F3742C)
                        
                     
                           Bugarska
                        
                        
                           87,825 
                        
                        
                            
                        
                        
                           Analitički TAC
                           Ne primjenjuje se članak 3. Uredbe (EZ) br. 847/96.
                           Ne primjenjuje se članak 4. Uredbe (EZ) br. 847/96.
                        
                     
                           Rumunjska
                        
                        
                           80,116 
                        
                        
                            
                        
                     
                           Unija
                        
                        
                           167,941 
                        
                        
                           
                               (*1)
                           
                        
                     
                           TAC
                        
                        
                           857 
                        
                     
            
               (*1)  Od 15. travnja do 15. lipnja 2021. nisu dopuštene nikakve ribolovne aktivnosti, uključujući prekrcaj, zadržavanje na plovilu, iskrcavanje i prvu prodaju.”